b"\n_START_ARTICLE_\nJosip Rado\xc5\xa1evi\xc4\x87\n_START_SECTION_\nHajduk Split\n_START_PARAGRAPH_\nRado\xc5\xa1evi\xc4\x87 k\xc3\xa6mpede sig op fra Hajduk Splits ungdomshold, og blev i november 2011 rykket op p\xc3\xa5 senior truppen og blev derfra en permanent f\xc3\xb8rsteholdsspiller._NEWLINE_Den 23. november 2011 fik Rado\xc5\xa1evi\xc4\x87 sin debut for Hajduk Split i en 1-0 sejr over NK Zagreb i den kroatiske pokalturnering._NEWLINE_I 2011-12 s\xc3\xa6sonen blev Rado\xc5\xa1evi\xc4\x87 en fast del af startopstilling. Tr\xc3\xa6ner Mi\xc5\xa1o Krsti\xc4\x8devi\xc4\x87 som havde v\xc3\xa6ret Rado\xc5\xa1evi\xc4\x87' tr\xc3\xa6ner da han spillede ungdomsfodbold kendte p\xc3\xa5 forh\xc3\xa5nd Rado\xc5\xa1evi\xc4\x87' f\xc3\xa6rdigheder. Han opn\xc3\xa5ede i alt 24 ligakampe for klubben.\n_START_SECTION_\nS.S.C. Napoli\n_START_PARAGRAPH_\nRado\xc5\xa1evi\xc4\x87 blev k\xc3\xb8bt i januar 2013 for 3 millioner euro. Han havde kort forinden ogs\xc3\xa5 v\xc3\xa6ret udlejet til klubben._NEWLINE_Real Madrid var p\xc3\xa5 dette tidspunkt ogs\xc3\xa5 ude efter den unge kroat, men det endte dog med at italienerne nappede ham._NEWLINE_Den 25. august 2013 fik Rado\xc5\xa1evi\xc4\x87 sin debut for klubben i s\xc3\xa6sonens f\xc3\xb8rste ligakamp imod Bologna, hvor han i 84' minut erstattede Gonzalo Higuain.\n_START_SECTION_\nBr\xc3\xb8ndby IF\n_START_PARAGRAPH_\nDen 27. juli 2018 offentligjorde Br\xc3\xb8ndby IF p\xc3\xa5 deres hjemmeside, at de havde hentet Rado\xc5\xa1evi\xc4\x87 til klubben fra HNK Hajduk Split p\xc3\xa5 en 4-\xc3\xa5rig kontrakt.\n_START_SECTION_\nLandshold\n_START_PARAGRAPH_\nI august 2012 blev Rado\xc5\xa1evi\xc4\x87 kontaktet af tr\xc3\xa6ner Igor \xc5\xa0timac for nogle kvalifikationskampe til FIFA World Cup 2014 imod Belgien og Makedonien som en erstatning for en skadet Ognjen Vukojevi\xc4\x87._NEWLINE_Den 11. september 2012 fik han endelig sin debut i et 1-1 opg\xc3\xb8r imod Belgien. Der blev skrevet historie, da Rado\xc5\xa1evi\xc4\x87 var den yngste spiller nogensinde til at debutere p\xc3\xa5 et senior landshold p\xc3\xa5 international niveau._NEWLINE_Rado\xc5\xa1evi\xc4\x87 var en del af det kroatiske U/17-mandskab der kvalificere sig til U-17 Europamesterskabet i fodbold. Derudover har han repr\xc3\xa6senteret sit lands U/16-, U/19- og U/21-landshold."